LidanRubinov/Halacha-QA huggingface dataset:
שאלה: נטיות הפוכות - מדוע האיסור?: מדוע התורה אוסרת משכב זכור? הרי לכל אדם יש את הנטייה שלו, ומדוע לתורה להתערב בכך? (אני יודע שיש דרכים לפתרון, וכו, אך מדוע התורה בוחרת לאסור את זה?)
תשובה: האדם הוא לא בהמה מפותחת. האדם הוא נברא בצלם אלוקים והוא צריך להשתדל להוציא מן הכוח אל הפועל את הפוטנציאל הגדול שיש בו. הנחת היסוד של התורה היא שהאדם לא נברא בצורה שאם הוא יזרום עם כל מה שבא לו הוא יגיע למעלתו. דווקא צורת חיים פראית עלולה לחשוף את הפרצוף הלא נחמד של האדם. הנאצם ימ"ש התבססו על תורות ששנאו את היהדות משום שהיהדות הרסה את הקשר של האדם עם הטבע הבריא והטוב. אנו רואים כיצד הגישה הזו התדרדרה למה שהתדרדרה. גם הניסיון של העולם המערבי שמטיף לפתיחות וזרימה חופשית לא מוביל את האדם לעושר ומשמעות בחיים. זוהי תרבות שגורמת לאדם לאבד את הזהות המיוחדת שלו. היהדות רואה את המקום שאליו האדם יכול להגיע. התורה עוזרת לנו לגבש זהות שהיא תהיה זהות שמייחדת אותנו ועושה אתנו מיוחדים. כל הנושא של קשר גופני טבעי שיש בחיים של האדם דורש הסברה רחבה. על פני הדברים זה נראה כמו מעשה של בהמה שאין בו ערך ותוכן מיוחד אולם ביהדות נותנים משמעות מאד עמוקה לקשר שנוצר בין איש ואישה. הקשר הזה הוא כל כך קדוש על כדי כך שהמון מן המשלים על הדברים הגדולים, כגון: הקשר בין עם ישראל לקב"ה נמשלו בקשר שבין איש ואישה. התפיסה של היהדות היא שהאיש והאישה הם באופן בסיסי אישיות אחת שנבראה בעולם בשתי גופות. לכן יש משמעות לכך שאיש ואישה מתיחדים ונהפכים למציאות אחת. אולם הקשר בין איש לאיש הוא קשר שכל כולו על בסיס חיצוני. הגוף של כל איש צריך להישאר לעצמו. לא יכול להיות קשר אמיתי על בסיס גופני. הקשר בין איש לאיש הוא רק על בסיס הנשמה המשותפת שבינהם. הקשר הגופני מרחיק את היכולת ליצור קשר אמיתי פנימי. זאת בניגוד לקשר בין איש ואישה שהקשר הגופני כשהוא נעשה בדרך של התורה והקדושה עוזר ליצור קשר אמיתי ופנימי. כך גם רואים גם מההתאמה המופלאה שיש בין הגוף של האיש וגוף של האישה. רק שם הקשר בין האיש והאישה יכול להיות קשר של פנים בפנים שהוא קשר שיש בו אור. הקשר בין איש לאיש ברמה הגופנית הוא במהותו קשר נמוך שבו אי אפשר לראות את החיבור של הפנים של איש כלפי רעהו. אני מסביר לך זאת על רגל אחת ורומז לך הרבה רמזים. אולם אני מוכן לפרט זאת ביתר הרחבה אם צריך. השאלה הגדולה שאולי יש לעמדו עליה מדוע ברא הקב"ה אנשים שיש להם נטיות שהם הפוכות למה שמצפים מהם. הרי הקב"ה לא רוצה להתעלל באדם. התורה לא מצווה על מעשים שעל פני הדברים הם נגד הטבע הבסיסי שלנו. על כך כתבתי בתשובות אחרות. תנסה לחפש אותם כאן באתר. אם לא תמצא אני שוב אחזור על הדברים. תהיה לבן חייל. על מי שיש לו קשיים בקיום המצוות נאמר לפום צערא אגרא. אדם שיש לו נטיות הפוכות לא צריך להרגיש אשמה. יש לו תפקיד גדול לתקן וכולנו רוצים לעזור לו.
שאלה: קרש חיתוך - פרווה   חלבי: אני מבקשת לדעת מה יגרום לקרש חיתוך להפוך להיות מוגדר כקרש חיתוך חלבי. האם לאחר שהפך להיות חלבי יש אפשרות להפוך אותו לפרווה? והאם זה משנה אם הקרש הוא מעץ, מפלסטיק או מזכוכית?
תשובה: לא ברור לי כיצד הקרש הפך להיות חלבי. אם השתמשו בו רק לדברים צוננים ותכף שטפו אותו, הוא לא נקרא חלבי. זה לא משנה איזה חומר, השאלה היא אם יש חשש שמא הקרש בלע משהו חלבי. בליעה יכולה להיות רק על ידי מגע בחום של מוצר חלבי. אם הקרש אכן נעשה חלבי כי השתמשו בו עם מוצר חלבי חם   יש לערות עליו מים רותחים, ו"כבולעו כך פולטו", וחוזר להיות פרווה. גם אם הוא מעץ.
שאלה: הרהור דברי תורה במקלחת: האם מותר להרהר בדברי תורה בזמן שמתקלחים (ומה בנוגע לדיבור, או לשיר שירי קודש)?האם יש שוני בדין אם המקלחת באותו חדר של השירותים או בחדר אחר?
תשובה: במקלחת ללא שירותים מותר להרהר בד"ת בלב בלבד, אין להוציא בשפתים.
שאלה: מנחה בע"ש שמתארכת עד שבת: אדם המאריך מאוד בתפילת העמידה, וכשהוא מתפלל מנחה בע"ש הוא מסיים אותה אחר שהציבור קיבל שבת בבית הכנסת. האם יפה הוא עושה שהרי התחיל בהיתר או שמא לא טוב הוא עושה שהרי חלק מתפילתו של חול היא בבית כנסת שהציבור קיבל בו כבר שבת ולכן עליו להתפלל מנחה גדולה בע"ש כדי להמנע מבעיה זו?
תשובה: אם הוא מאריך בתפילתו הייתי ממליץ לו שיקדים להתפלל, כדי שזה לא יראה משונה   הציבור כבר קיבל שבת והוא עדיין ממשיך במנחה, ואולי גם יוצא שהוא מתפלל אחרי הזמן.
שאלה: חתונה בחודש ניסן: אני מתחתנת בע"ה בחודש ניסן. האם מותר לי לצום בחודש זה? אנחנו מתחתנים ביום שלישי אחרי השקיעה, עד מתי מותר לנו להפגש?
תשובה: חתן וכלה מתענים בחודש ניסן. המנהג לא להתראות שבעה ימים לפני החתונה, דהיינו מיום שלישי בערב בשבוע שלפני כן. מזל טוב.
שאלה: כלי חלבי שאכלו בו בשרי: מה הדין של כלי מקרמיקה חלבי שאכלו בו אוכל בשרי חם? לא השתמשנו בכלי זה מאז המקרה ועברו כבר מספר חודשים.
תשובה: להכשיר אותו שלוש פעמים במים רותחים.
שאלה: כדורגל בשבת: שלחתי שאלה לרב לגבי כדורגל בשבת והרב אסר, אך בתוכניתו האחרונה הרב אמר שגם כדורגל אם זה מקום שאין דשא אז יהיה מותר לשחק, סוף סוף מה הדין לשיטת הרב, מותר או אסור? (ברור לי שזה לא לכבוד שבת בכל מקרה)
תשובה: בכדורגל בשבת יש כמה בעיות, אני לא מדבר על לשחק כדורגל במגרש שזה כרוך בחילול שבת, מדובר ששני נערים רוצים לשחק אחד עם השני. כדורגל זה לא כל כך פשוט, צריך שלא יהיה "עובדין דחול". אם המשחק אינו על דשא שעלול להיתלש, אלא על אספלט וכו'   אני לא אומר שזה ממש אסור, אבל מצד שני זה לא כל כך ראוי, לא כל כך מתאים לאווירה של שבת. לכן לכתחילה לא ראוי לעשות את זה.
שאלה: מוזיקה בטקס יום הזיכרון: הוטל עלי להכין טקס יום הזיכרון בבית הספר, וכמובן שהימים הם ימי ספירת העומר האסורים בשמיעת מוזיקה. המנהלת דורשת כי הטקס יהיה מלווה בשירים המתאימים ליום ומתנגדת לשירים ווקאליים. 1. האם אני יכולה לתת למורה אחרת לשים מוזיקה במהלך הטקס? 2. האם אפשר לשים מוזיקה עצובה בשקט והתלמידים ישירו בקול? 3. האם מראש היה נכון להתחמק מעריכת הטקס, ומורה אחרת שאינה מקפידה הייתה עורכת טקס עם שירים בימי הספירה?
תשובה: אין איסור לשמוע מוזיקה שקטה ובפרט עצובה בספירת העומר גם אם היא בכלים.
שאלה: מציאת זיווגי בזמן התחזקות ובניית עבודת ה : לאחרונה ב"ה החלטתי להתחזק ולהעמיק יותר בדרך ה -דרך האמת. הבנתי כי עליי להיבנות וכי המקום בו אני נמצאת מבחינה רוחנית הינו רופף ולא מספק. שאלתי היא: אם יציעו לי בחור לצאת איתו, האם עליי לסרב לדחות כאשר אני בתהליך הבנייה (במיוחד כאשר אני עוד בהתחלה-לעניות דעתי) או שעליי לצאת גם כאשר אני עוד בונה ומבררת.עליי לציין שהני דתייה לאומית מילדות.
תשובה: אם יציעו לך בחור שהוא בן תורה כדאי לך להסכים לצאת איתו. זה מתאים לרצון שלך להתחזק. הוא יוכל לסייע לך להתחזק. כמובן שעליך להיות כנה איתו ולומר לו היכן את עומדת אך גם לומר לו שאת החלטת להתחזק ולהעמיק בדרך ד'.
שאלה: התנדבות על חשבון תפילה במניין: האם נכון שאתנדב ערב בשבוע והדבר יבוא על חשבון תפילת ערבית של בעלי במניין (כיוון שצריך לשמור על הילדים כשאני לא בבית)? (אני רוצה משהו מסויים שאני מאד מתחברת אליו, אך לא מאפשר תמרון עם השעות. אם זו בעיה קשה יש לי אפשרות לחפש התנדבות אחרת קצרה יותר)
תשובה: אם המדובר במצוה גדולה, מותר.
שאלה: השתתפות אב בתוך שלושים בחתונת בנו: סבא שלי נפטר לפני שבוע ואחי מתחתן בעוד שבועיים וחצי, כלומר, אבי ואחיו עדיין בתוך שלושים בחתונה? איך ובאיזה תנאים אבי נ"י יכול להיות גם בהמשך החתונה? (לא רק בחופה) וכן מה דין דודי ודודתי בהשתתפות בחתונה זו?
תשובה: נוכחות אביך מותרת רק במקום בו הוא חייב להימצא כאב, כדוגמת החופה. נראה לי, שבברכת המזון, אם אבי הכלה יושב לידה, יש צורך שגם אבי החתן ישב לידו. אולם בכל מהלך הערב כשהחתן והכלה מסתובבים ובפרט בריקודים אין צורך בנוכחותו של האב להוציא סיבוב קצר! של האב בריקוד עם הבן עצמו! (לא במעגל הכללי) מזל טוב.
שאלה: כניסת ויציאת השבת בארצות סקנדיביה: מהם זמני כניסת השבת ויציאתה במקום שאור היום נמשך גם בלילה?
תשובה: זה באמת בעיה, שם השבת נכנסת ב 21:00   23:00 בקיץ. צפונה יותר במקום שיש חצי שנה חושך   אין שבת. איפה שאין זריחה ושקיעה אין שבת. אם אדם יטוס לירח ביום חמישי בבוקר, הטיסה אורכת שלושה ימים, אין לו שבת. בפסיקתא של רב כהנא על הפסוק "עשה ירח למועדים שמש ידע מבואו"- אומר הרב סגל כל מקום שהשמש ידע מבואו שיש שקיעה יש מערכת המועדים ושבתות, איפה שאין לא חלים דיני התורה, לא נשלמו התנאים לקיומה של מצוות שבת. כמו שאדם שגר באוהל פטור ממזוזה, אין לו התנאי לחיוב של המצווה הזו. וגם ספירת העומר אין שמה. ימים ולילות אין שמה, אז לא נשלמו התנאים ולכן שם הוא יהיה פטור מהשבת. מי שנמצא בקוטב הצפוני הוא פטור מהתורה רק מקובל באמת לחשב שבת לפי האופק של ארץ ישראל (ירושלים), מעין משהו דרבנן, אבל מהתורה נפקע ממנו דין שבת. יש כאלה שרוצים לומר שהוא נוהג לפי המקום שממנו בא, שאם הוא בא מהמערב אז לפי זמני השבת של המערב, אם הוא בא מהמזרח לפי זמני השבת של המזרח.
שאלה: עבודת ה' בשמחה: חבר שלי שאל אותי מה המקור לזה שצריך לעבוד את ה בשמחה?
תשובה: השאלה היא באמת שאלה נכונה. הרמב"ם בסוף הלכות לולב וארבעת המינים מדבר על זה וגם ספר הכוזרי. כתוב בתוכחה, בפרשת כי תבוא, "תחת אשר לא עבדת את ה' אלוקיך בשמחה ובטוב לבב מרוב כל. ועבדת את אויבך" שם זה על דרך השלילה. רואים שעבודת השם צריכה להיות בשמחה. אמנם זה לא נמנה במצוות עשה אבל יש לנו מצוות עשה של "ושמחת בחגך". יש מצוות שמחה ברגלים, ובחג הסוכות באמת אנחנו מדגישים זאת בתפילה: "זמן שמחתנו". גם בשאר החגים יש מצווה, אבל היא מובלטת בייחוד בחג הסוכות. עבודת השם צריכה להיות בשמחה. אם נשאל: האם אדם מישראל בחייו היומיומיים צריך להיות שרוי בשמחה או צריך להיות עצוב? באופן כללי הדרכתה של תורה היא שאדם צריך להיות שמח. עצם הדבר שאדם חי בתחושה שיש השגחת השם שחופפת עליו הוא צריך להיות שמח. אפילו אם הוא חלילה נקלע למצב שהוא אבל על אחד משבעת הקרובים שלו, גם אז ח קבעו לנו: יש שבעת ימי אבלות, שלושים יום מקסימום, ואחרי זה משום כבוד ההורים   י"ב חודש. חוץ מאותם הימים שאדם צריך באמת לנהוג מנהגי אבלות, באופן כללי, עבודת השם צריכה להיות בשמחה   מי שלומד תורה, מי שעושה כל מצווה. האור החיים הקדוש אומר (בפרשת והיה כי תבוא) אין "והיה" אלא לשון שמחה ואין שמחה אלא בישיבת ארץ ישראל. אדם צריך לראות את גודל טוב השפע שהקדוש ברוך הוא משפיע על האדם ותמיד להיות שמח. אנחנו יודעים שבחסידות פיתחו את הנושא של עבודת השם בשמחה, מכיוון שזו הדרכתה של תורה. חוץ מהימים שבהם אדם צריך להצטער, באופן כללי יש עניין שמחה. ברמב"ם, בכוזרי ובכל ספרי החסידות הנושא הזה מודגש ומובלט, כמו גם בשיר אצל חסידי ברסלב: "להיות בשמחה תמיד". אדם צריך להיות שמח ולהודות להשם, היות ויש לו אבא בשמיים. כמו שילד הנמצא ליד אביו הוא שמח, גם אדם שחש את השגחת השם שחופפת עליו הוא צריך להיות שמח, ולהודות להשם יום יום.
שאלה: רווח בין מילים בכתיבת מגילה: האם כשכתוב בשולחן ערוך שיש להשאיר רווח כמלוא אות קטנה בין התיבות, הכוונה למינימום או מקסימום? האם אפשר להשאיר רווחים גדולים יותר? עד איזה גודל? והאם יש הבדל בין מגילה לשאר הכתובים בנושא זה?
תשובה: לכתחילה לא ראוי להשאיר רווחים גדולים יותר, בכל אופן לא יותר משלוש אותיות, שאז זה נחשב כאילו פרשה סתומה או פתוחה לפי שיטות מסוימות. אם השאירו קצת יותר זה לא פוסל. אם קירבו יותר   כל זמן שזה נראה כמו שתי תיבות זה ר, אבל אם זה נראה כמו תיבה אחת   זה פוסל.
שאלה: פסח בישראל לבאים לביקור בארץ: לישראלים הגרים בחו"ל ובאים לביקור בארץ, האם צריכים לחגוג יומיים ערב חג פסח? האם צריכים לחגוג חג שני מיום שלישי בערב ועד יום חמישי בערב כמו בחו"ל?
תשובה: עליהם לנהוג לחומרא יומיים, דהיינו יו"ט ראשון בחמישי וששי ויו"ט שני ברביעי וחמישי.
שאלה: חוקי צניעות בים: מהם חוקי הצניעות לגברים בים (מה צריך ללבוש בים)? מראש
תשובה: היות ומותר לגברים לשחות רק בחוף בהם שוחים גברים בלבד, ניתן ללבוש רק בגד ים. ויש מהדרים גם ללבוש חולצה לתוספת צניעות.
שאלה: תפילה לשינוי מין העובר: יש לי ילדה בת 4 וחצי, ואני נמצאת בשבוע ה-33 להריוני. אמרו לי הרופאים שיש לי בת ואני מאוד מאוד רוצה בן, שאלתי היא אם עדיין אני יכולה להיתפלל לבן למרות שאמרו לי בת, כי בעצם העובר עדיין לא יצא לאוויר העולם כך שאין עדיין מושג, וחוץ מזה הרופאים הם בסך הכל שליחים של הקב"ה, ואני יודעת שאין על כוח של תפילה,ובנוסף הבנתי שאם מתפללים 40 יום לפני שנכנסים להריון אז זה תופס,אבל לא היה לי היזדמנות כי בעצם זה לא היה מתוכנן, שלא תבין אותי.אני מאוד שמחה מהמתנה שהקב"ה נתן לי, פשוט אני מאוד רוצה בן זה דבר שחשוב מאוד בעיניי, יש לי בנוסף 5 אחיות ולא אחים, אז אני חוזרת לשאלתי האם מותר לי עדיין להיתפלל ממש לרצות ולקוות, או שלהניח לזה?
תשובה: היות וח אמרו כי אין טעם בתפילה בשלב זה של ההריון על מין העובר וזוהי תפילת שוא, עדיף להשקיע בתפילה על חינוכה של התינוקת שתיוולד וכו' בנוסף לתפילות ללידה קלה וכן הלאה. זה אגב הזמן להתחיל להתפלל על הילד הבא שיהיה כפי שאת רוצה וכפי שריבונו של עולם חושב שכדאי שיהיה. בשורות טובות ולידה קלה.
שאלה: מלאכת הפוצע: האם מישהו יוכל בבקשה להסביר לי את אב המלאכה הפוצע (פציעה)? מהן התולדות היום ומה עשו במשכן. מראש יוני
תשובה: מלאכת פוצע הינה הורדת הבד המוכן מהנול - מכשיר האריגה. כיום לדעת חלק מהפוסקים כל הורדה של שאריות תפירה וכד' מהבגד הינה תולדה של מלאכת פוצע.
שאלה: האם יש חציצה ע"י טבעת בנטילת ידיים לגבר: אם אני עושה (גבר) את כל הפעולות שלי עם טבעת הנישואין שלי, האם אני צריך להסיר את הטבעת לפני נטילת ידיים של אוכל או כל נטילה אחרת? אשמח לקבל תשובה. ויישר כח!
תשובה: לא צריך להסיר, אם בכל הדברים האלה שאתה עובד אינך מוריד אותה אף פעם. גם אשה שלא מסירה את הטבעת כשהיא לשה בצק בידיים או עושה ספונג'ה, לא צריכה להסיר אותה לנטילת ידים. זה נקרא "מיעוטו שלא מקפיד", היות וגם לדברים אחרים ועבודות פשוטות שהיא עושה עם הידיים היא לא מורידה את הטבעת, כך גם לנטילת ידיים. בדרך כלל נשים כן מקפידות להוריד, כי אולי היא לא לשה בצק ועושה עבודות אחרות עם הטבעת.
שאלה: אין דבר קבוע מראש?: הרב כותב בשאלה זכירת הלכות והכל לטובה שאין דבר קבוע מראש איך זה מסתדר עם מזונותיו קצובין? שנית מהם הכלים המעשיים והפסיכולוגיים ביהדות?
תשובה: אומנם מזונותיו של אדם נקצבים בראש השנה, אך גם על מה שנקבע יכול להיות גרעון או תוספת על פי התנהגותו של האדם, וכבר אמרו חכמנו בגמרא שהאדם נדון בכל יום ובכל שעה וכו'. ודין זה נתפרש בכמה אופנים, וכללם שהאדם נדון בראש השנה על השנה כולה, אבל כיצד יקבל האדם את מה שנקבע ואם יהיו לו הרבה הוצאות או הפסדים וכד' נקבע על פי הדין שנעשה איתו בכל יום. כך שאע"פ שהמזונות נקבעים מראש, בסופו של דבר בחירת האדם משפיעה הרבה על מה שנקבע.
שאלה: טיסה לפולין: מה דעת הרב על טיסה לפולין? למה?
תשובה: לתלמידי מוסדות חינוך תורניים אני ממליץ לא לצאת לפולין. הם לא זקוקים למסע הזה כדי להתחזק מבחינה לאומית יהודית. יציאה לחו"ל ובמיוחד לארץ טמאה כפולין שיש בה אנטישמיות גם היום לא רצויה. גם אם המטרה לפקוד קברי צדיקים אין בה כדי להצדיק את היציאה מהארץ. בארץ יש קברי צדיקים עליונים קברי האבות ותנאים ועוד גדולי הדורות במאות שנים האחרונות. עייני בדברי מרן "הרב" בספר משפט כהן עמוד שנ"ב בעניין זה. תפילה בקברי צדיקים
שאלה: תענית בכורות לחזן בבית הכנסת: אני אב לבן בכור. אני משמש גם כחזן בבית כנסת מרכזי ובמידה ואצום בשביל בני חוששני כי הדבר יקשה עלי בתפילה ו ר. האם אוכל להשלים תענית זו או שמא לפטור עצמי הימנה באיזו דרך?
תשובה: נוהגים לסיים מסכת או להשתתף בסיום מסכת. השנה יש הסבורים שהשתתפות בברכת החמה פוטרת אף היא את התענית.
שאלה: כסף שמופרש בתפילת שחרית: בזמן תפילת שחרית בתפילת "ויברך דוד." אני נוהגת באמירת "ואתה מושל בכל." להפריש 30 אג, והצטבר סכום,לאן ולמי עלי להפרישו? ועוד שאלה, האם מותר להוסיף לקופה זו כספים שאני מפרישה, לא תמיד, בזמן הדלקת נרות שבת כשאני אומרת מפורשות לרבי מאיר בעל הנס. ואם לא האם צריך להפריד בין שתי הקופות?, תבורכו.
תשובה: את יכולה לתת את הכסף לישיבות או לקופות בבית הכנסת המיועדים לעניים. את יכולה להוסיף לקופה גם את הכסף שאת מפרישה בזמנים אחרים. ואם את אומרת לרבי מאיר בעל הנס תתכווני שזה לכבודו וכבודו של רבי מאיר שאת נותנת צדקה לישיבות או לעניים לזכרו
שאלה: חתימת אבא שאינו יהודי על הכתובה: אבי אינו יהודי. מי אמור לחתום בכתובה ביום מהצד שלי?
תשובה: א. אבי הכלה וגם אבי החתן אינם חותמים על הכתובה, החותמים בשטר הכתובה הם העדים והחתן. ב.השאלה שכן צריכים לשאול היא כיצד לכתוב את שמך, הכלה. שהרי מצד היהדות אינך מיוחסת לאביך הביולגי מאחר שאינו יהודי, ובכתובה רושמים את שם הכלה "פלונית(שם הכלה ) בת פלוני (שם האב)". נראה שיש לרשום בכתובה את שמך בת אימך (זאת אומרת לדוגמא "יעל בת מיכל ") (כן פסקו בעל ה"נודע ביהודה" וכן בשו"ת חת"ס). ג.בכל מקרה כדאי לידע ולדבר עם הרב שמסדר את הקידושין מראש על עניין זה. נאחל לכם שתיזכו להקים בית נאמן בישראל על אדני הקדושה וטהרת המשפחה.
שאלה: חמץ שעבר עליו הפסח עד מתי: עליכם על התשובה, ושכחתי לשאול, בשאר החנויות של הדיוטי פרי שלא היתה מכירת חמץ או בכל חנות אחרת, איך להתיחס לחמץ אחרי פסח. הרי בשלב מסוים המלאי של חמץ שעבר עליו הפסח נגמר, אם כן יש מצב שהקונה לא עובר על חשע"פ, ואם צריך לחכות האם הזמן הוא קבוע לכל החנויות או שזה תלוי מראש
תשובה: הדבר תלוי בכל חנות וחנות לעצמה. ישנן חנויות שעד אחרי חגי תשרי לא מגיעה אליהן תוצרת שיוצרה לאחר הפסח. בדרך כלל בריכוזים של דתיים ישנה תספוקת יותר מהירה של מוצרים חדשים לאחר הפסח, עקב ההקפדה של הצרכנים. דבר שני, הדבר תלוי במחזור המכירות של החנות למוצרי החמץ. למעשה, יש להסתכל על תאריך היצור בכל מוצר ומוצר. הרב רואי מרגלית
שאלה: גרימת חילול שבת: אם אני (יהודי) לא שומרת שבת (אבל אני כן זה רק אם) ואומרת למשהו שכן שומר שבת שזה כיף לחלל שבת ואני לא מתכוונת לגרם למשהו אבל הוא (השומר) מחליט בגלל מה שאמרתי לחלל שבת, נכתב לי בשמיים שאני חוטאה?
תשובה: המסילת ישרים במידת הזהירות כותב שבדין שמים הקב"ה עושה חשבון על כל דבר בלי תוכנית קיזוזים. אם אדם במעשיו גורם שלא רק הוא לא עושה כדין אלא גם זה משפיע גם על אחרים שרואים אותו מזלזל במצווה גם כל הדברים הנלווים הם חלק מן הדין. זה נוגע בין למעשים הטובים שלנו ובין למעשים השליליים שלנו.
שאלה: לשון הרע מאמא: מה עלי לעשות כאשר אמא שלי מדברת לשון הרע? ניסיתי פעמים רבות להעביר נושא אך היא אמרה לי שכל פעם שהיא מנסה לשפוך את ליבה לא מקשיבים לה. היא מרגישה שמה שהיא מספרת לי זה מוריד מועקה מליבה. אני מנסה להעביר נושא כי זה לשון הרע אך נראה לי שהיא מרגישה שאני מזלזלת בה מה לעשות? אני לא רוצה לתת לה תחושה של זלזול או שאני יותר טובה ממנה. כתוב שברגע שרואים שמתחילים לדבר לשון הרע צריך לנסות להעביר נושא או ללכת. מה אני יעשה כשמדברים בבית שלי ואני לא מצליחה להעביר נושא ודבור לשון הרע קורה לעיתים קרובות אין לי לאן ללכת?
תשובה: ראשית את צריכה להכיר בכך שאת לא המנהיגה את הבית. הבית של הוריך והם קובעים ומנהיגים את הבית. אנו יכולים להיות אחראים בתקופה זו על עצמנו. בעזרת ה' כשתיבני בית משלך תוכלי לעצב אותו ולקבוע מה יכנס אליו ומה לא. לכן את לא יכולה להנהיג את הבית. ודאי שגם את מבני הבית ואת יכולה להקרין ולהשפיע אולם לא בדרך של הנהגה גלויה אלא בדרך של השפעה מאוד מאוד סמויה ועדינה. לזה צריך חוכמת חיים. כך שבזמן שמדברים לשון הרע העיקר שאת לא תהיי שותפה לחגיגה האסורה. את צריכה לשבת ולשתוק ולנסות כמה שפחות להאמיןלמה שאת שומעת. בנוגע לשאלה הראשונה יתכן שאימא שלך צודקת. אדם שיש לו מועקה, והוא בכדי להתמודד צריך לחלוק את המועקה שלו עם מישהו אחר שקרוב אליו, מותר לו לעשות זאת וזה נחשב כלשון הרע לתועלת. בודאי שגם במקרה זה אם אין צורך לומר שמות וגם ללא אמירת השמות אדם יגיע לאותה תוצאה של חלוקת המועקה אין לומר שמות. אולם גם במקום שיהיה ידוע על מי מדובר אם אין דרך אחרת הדבר מותר. את צריכה להרגיש את אימך ולומר לה אימא חשוב לי לדעת מה את מרגישה ומה קורא איתך. ניתן לפעמים לעדן את האמירות ולומר שחשוב לך לדעת מה היא מרגישה אבל אם אפשר שזה יהי בלי שמות. יש גם חשיבות שהדיבור יהיה עניני ולא פומבי בפני רבים. אולם הכל לפי הענין. היי ברוכה ותרבי טוב ו בין הבריות.
שאלה: בדיקת חמץ ע"י פנס לד: לאחר עיון קל בנושא מצאתי שמותר לבדוק חמץ בפנס שאלתי היא האם גם בפנס לד (שאין בו חוט להט ואי אפשר להשוותו לנר) מותר לבדוק, וכן האם לברך על בדיקה זו?
תשובה: נושא של פנס בבדיקת חמץ הוא לא כמו נרות חנוכה, שיש דעה שצריכים דווקא נר (כמו המהר"ל, הוא סובר שדווקא בשמן מדליקים ולא בשאר הדברים). בשבת, האור הוא משום עונג שבת ו בית. הרב פרנק בשעתו אמר שאמנם כל הנשים נוהגות לברך על נרות אבל אם אשה נקלעה למקום שאין לה נרות תברך על חשמל, סוף כל סוף הוא נותן את התוצאה. גם לבדיקת חמץ, אני חושב שיש אפילו מעלה בפנס טוב. בנרות מדורות קודמים היתה בעיה, אדם ייקח נר של חלב והוא ייטוף על כלי ויאסור אותו מכיוון שהוא יבלע חלב, או אם יבדוק ארון שיש בו בגדים וספרים אולי יידלק משהו. בפנס אין את כל החששות האלה. תיקח פנס ותשתמש בו.
שאלה: פאה ארוכה: בעלי רוצה שאני אלך עם פאה ארוכה קסטם ולא של סבתות אבל אני חוששת שזה לא על פי ההלכה. רציתי לקבל תשובה ברורה בנושא כי אני רוצה שיהיה אצלינו בית אמיתי. אז השאלה, האם יש בעיה ללכת בפאה קסטם וארוכה מעבר לאורך הכתפיים?
תשובה: פאה שקשה לזהות שאינה השער הטבעי של האשה אינה לרוחה של ההלכה. ואולם אם את גרה במקום שכולן הולכות כך וידוע שזו פאה, אם זה יגרום ל בית יש מקום להקל. אך היופי האמיתי באמת של נשות ישראל הוא הידור בצניעות בטעם טוב.
שאלה: מבחן - שאילות על ע"ז: במבחן הפסיכומטרי, שחיוני לקבלה לאוניברסיטה וכדו, שלפעמים נקודות בודדות עושות את ההבדל בין קבלה לדחיה, הופיע קטע להבנת הנקרא בעיון דת מסוים של ע"ז, כולל לא רק ההיסטוריה אלא גם האמונות שלהם, שמות אלילים, וכו. מה היה עלי לעשות (ומה על נבחנים אחרים לעשות אם חומר כזה מופיע בעתיד?) להפסיק לקרוא את הקטע ברגע שמבינים שמדובר בע"ז? ואם כן, מה עם השאילות עליו? (זה מבחן רב-ברירתי, עונים ע"י שממלאים עיגולים בדף שאילון.) להשאיר מקומות ריקים בשאילון? למלא את השאילון באקראי, כדי שיהיה סיכיו לא לאבד את כל הנקודות? היתה גם שאלה קצרה (שבוחנת אוצר מילים) שהנושא שלה היתה חג של ע"ז (המילה הנבחנת עצמה לא היה ע"ז), שלא מבינים במה מדובר עד שכבר מסיימים לקרוא אותה. על זה מותר לענות? והאם ראוי להתלונן על זה, אם כן, מה כדאי לכתוב?
תשובה: מותר לענות לצורך המבחן וכשהמטרה אינה לעיין בתוכן אלא בכדי להראות הבנת הנקרא. זה דומה ואף קל יותר ממה שכתבו שהרמב"ם קרא בספרי ע"ז כדי להתלמד. ודאי שאם אפשר לדאוג שלא יהיו שאלות מקטעים של ע"ז זה עדיף. המקור לאיסור מופיע ברמב"ם ספר היד החזקה פרק ב' הלכה ב' מהל' עבודה זרה. את יכולה לצטט את הרמב"ם הזה ולבקש שלא יהיו קטעים שמתארים עבודה זרה. יש מספיק קטעים אחרים שבהם ניתן לבדוק את הבנת הנקרא.
שאלה: חמין שהוסיפו לו מים קרים בשבת: סיר חמין שמיועד לכ-30 אנשים. ובשבת בבוקר מישהו הוסיף בשוגג מים קרים לתוך הסיר שהיה על הפלטה. האם יהיה מותר לאכול את החמין? לאדם השוגג, ולשאר האנשים? בהנחה שיש להם בנוסף לחם עם סלטים בלבד.
תשובה: לדעת השו"ע אסור לאכול בשבת מאכל זה. במקרה של צורך גדול (כגון: שאין מזון חילופי) ניתן לסמוך על הגר"א שפסק כשיטת התוס' שבמקרה של שוגג התבשיל מותר.
שאלה: ארנק שנמצא בבית ספר: מה דין ארנק שנמצא בבי"ס ובו כסף. למרות כל החיפושים, מעבר בין הכיתות והכרזה, לא נמצא המאבד ת. מה יש לעשות עם הכסף?
תשובה: הארנק הינו אבידה שיש בה סימן, ופסק השו"ע (חו"מ רס"ז,טו) "הכריז ולא באו הבעלים, תהא המציאה מונחת אצלו עד שיבוא אליהו", והש"ך שם מבאר שמדובר כמובן באבידה שיש בה סימן. לכן, עליך למצות את עניין ההכרזה על ידי מודעות בכל מקום רלבנטי שיתכן שהמאבד יגיע לשם, ואם לא יבוא עליך לשמור את הארנק עד שאולי יבוא המאבד ביום מן הימים, אולם בכסף מותר לך להשתמש בתנאי שאתה רושם לעצמך פתק כמה כסף היה בארנק ועושה שני עותקים, שם עותק אחד שמור בתוך הארנק, ועותק שני במקום שמור אחר, למקרה והמאבד יחזור שתחזיר לו את סכום הכסף המדוייק. הרב ניר אביב.
שאלה: רחל אמנו: א) מה היה שם אימה של רחל? ב) מה מקור המדרש שלפיו מגוללת רחל את פרשת הסימנים שנתנה לאחותה לפני הקב"ה כדי שיחון את עמו מהגלות?
תשובה: א. לא מצאתי מקור המדבר על כך. אם תמצא אשמח שתודיעני. ב. המקור הוא במדרש איכה רבה, בפתיחתא דאיכה רבה אות כד. הרב אלחנן לוין
שאלה: מצווה לדון את כל האדם לכף זכות: כתוב שמצווה לדון את כל האדם לכף זכות. מה גם שאם עושים זאת מביאים את האדם הנידון לזכות של ממש. אם זוהי מצווה לדון את כל האדם לכף זכות, מדוע איננו דנים את היטלר או אנשים כגון ל.רון האבארד מייסד כת הסיינטולוגיה לכף זכות? איזה זכויות היו להיטלר או לאנשים כמו ל.רון האבארד שמצווה לדון אותם לכף זכות? האם אתם רוצים להביא את צורר היהודים ומייסדי כתות בזויות לזכות ממש ולשיבה עמכם בגן עדן? הזאת יעשה לעשיו הרשע?
תשובה: עיקר המשנה היא הוראה כיצד לפרש מעשה שאדם עושה. האם לפרש כוונתו לטוב או לרע. עיין בחפץ חיים שמגדיר את הדברים. הכוונה במשנה היא רק בנוגע לאדם שלא הוחזק ברשעות. אולם אם ידוע על אדם שהוא מוחזק ברשעות אז אנו מניחים שגם המעשה שהוא עושה עתה, וניתן לפרש אותו באופן נטראלי, הוא נעשה מתוך מגמה של רשעות. יש פירושים שנותנים למשנה משמעות פנימית יותר. המשנה אומרת שעל ידי שאתה מלמד זכות על האדם אתה נותן כוח לאדם שאתה מלמד עליו זכות והוא בכוח שמקבל ממך על ידי לימוד הזכות יוכל לצאת מהקשיים שלו ומהמחסומים שלו ויצליח להתעורר לעשות טוב. בנוגע לאדם רשע שלא רק חושב רע אלא מוציא את כל מחשבותיו אל הפועל ומשתמש בכוחו לעשות רע אם אתה תתן לו כוח על ידי לימוד זכות הוא יגביר את כוח הרע שבו. במקרה של אדם רע אתה קודם כל צריך להילחם בכוחות הרעים שהוא מגלם באישיותו. קודם כל תמחה את זכר מעשיו הרעים. לאחר פעולה חזקה של טיהור מעשיו הרעים ומלחמה בהם הוא יהיה במצב שהוא מאד חלש ואז יתכן שתוכל לעזור לו ולעולם כולו בדרך של לימוד זכות. לגבי רשעים גדולים, כמו למשל עמלק, התורה אומרת שאין סיכוי שבעולם הזה הוא יגיע לכלל תיקון בדרך של לימוד זכות. לכן כנגד העמלקיות אנו נלחמים וכך מחלישים את הרע. יש מקורות פנימיים שלאחר העולם הזה בעולם עליון יותר יתכן שגם לעמלק יהיה תיקון. אולם זה לא בעולם שלנו. לגבי עשיו, שהוא סבו של עמלק, כתוב שקודם כל יש לפעול למיגור הרשעה שבו "ועלו מושעים בהר ציון לשפוט את הר עשיו" - השפיטה הכוונה היא המלחמה בו וברע שבו. לאחר מכן אולי יהיה לו תיקון גם בעולם הזה.
שאלה: "בימבה" בשבת: 1- ישנם משחקי ילדים קטנים שהילד רוכב עליהם בצורה של האופניים אך מצועצע יותר. הילד אמור להזיז עצמו ע"י רגליו. האם מותר לאבא לדחוף את הילד? 2- והאם מותר באופניים רגילות. 3- ובאופניים עם גלגלי עזר?
תשובה: 1. בבימבה מותר לאבא לדחוף את הילד. 2 ו-3 - ילד שכבר מבין מהי שבת לא יסע על אופניים. לגבי ילד קטן - זה כמו עגלת תינוק ומותר לדחוף את האופניים. הרב רואי מרגלית